Document ID: 32010R1153
Publication Date: 2010-12-08

Title and Content:
UREDBA KOMISIJE (EU) št. 1153/2010
z dne 8. decembra 2010
o spremembi Uredbe (EU) št. 175/2010 glede podaljšanja obdobja uporabe ukrepov za nadzor povečanega pogina pacifiških ostrig (Crassostrea gigas)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) ter zlasti člena 41(3) in člena 61(3) Direktive,
ob upoštevanju naslednjega:
(1)
Uredba Komisije (EU) št. 175/2010 z dne 2. marca 2010 o izvajanju Direktive Sveta 2006/88/ES glede ukrepov za nadzor povečanega pogina ostrig vrste Crassostrea gigas v povezavi z odkrivanjem ostreidnega herpesvirusa 1 μvar (OsHV-1 μvar) (2) je bila sprejeta, da se zajezi širjenje bolezni, ki bi jo lahko povzročila virusna infekcija v pacifiških ostrigah (Crassostrea gigas) v Franciji, na Irskem in Kanalskih otokih.
(2)
Ker ni bilo jasno, ali je povečan pogin pacifiških ostrig (Crassostrea gigas) res povzročil navedeni virus, so bili navedeni ukrepi sprejeti začasno do 31. decembra 2010.
(3)
Povečano število poginov pacifiških ostrig (Crassostrea gigas) v povezavi z odkrivanjem OsHV-1 μvar je bilo mogoče opaziti tudi v letu 2010.
(4)
Pred ponovno obravnavo ukrepov, sprejetih v skladu z Uredbo (EU) št. 175/2010, je treba oceniti poročila o pridobljenih izkušnjah držav članic s programi za zgodnje odkrivanje OsHV-1 μvar in mnenje Evropske agencije za varnost hrane o vzrokih, ki bodo na voljo šele jeseni 2010.
(5)
Obdobje uporabe Uredbe (EU) št. 175/2010 je zato treba podaljšati do 30. aprila 2011. Navedeno uredbo je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V drugem odstavku člena 8 Uredbe (ES) št. 175/2010 se datum „31. decembra 2010“ nadomesti s „30. aprila 2011“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. decembra 2010

Classification:
Level 1 Topics: 100149
100147
100146
100156
Level 2 Topics: 100192
100190
100252
100215
100194
100250
Level 3 Topics: 2479
3584
2320
4256
3544
3156
5877
All Topics: 1755
1854
1961
2320
3584
3730
5369
623